CELEX: 62009CN0517
Language: da
Date: 2009-12-11 00:00:00
Title: Sag C-517/09: Anmodning om præjudiciel afgørelse indgivet af Collège d’autorisation et de contrôle du Conseil supérieur de l’audiovisuel (Beligen) den 11. december 2009 — RTL Belgium SA (tidligere TVI SA) mod Conseil supérieur de l’audiovisuel

27.2.2010   
            
            
               DA
            
            
               Den Europæiske Unions Tidende
            
            
               C 51/19
            
         Anmodning om præjudiciel afgørelse indgivet af Collège d’autorisation et de contrôle du Conseil supérieur de l’audiovisuel (Beligen) den 11. december 2009 — RTL Belgium SA (tidligere TVI SA) mod Conseil supérieur de l’audiovisuel
   (Sag C-517/09)
   2010/C 51/30
   Processprog: fransk
   
      Den forelæggende ret
   
   Collège d’autorisation et de contrôle du Conseil supérieur de l’audiovisuel
   
      Parter i hovedsagen
   
   
      Sagsøger: RTL Belgium SA (tidligere TVI SA)
   
      Sagsøgt: Conseil supérieur de l’audiovisuel
   
      Præjudicielt spørgsmål
   
   Kan begrebet »effektiv kontrol over både udvælgelsen af programmer og deres tilrettelæggelse« i artikel 1, litra c), i direktivet af 3. oktober 1989 om samordning af visse love og administrative bestemmelser i medlemsstaterne vedrørende udøvelse af tv-spredningsvirksomhed (1) [som ændret ved direktiv 2007/65/EF] fortolkes således, at det kan antages, at et selskab, der har hjemsted i en medlemsstat, og som har koncession fra regeringen i denne medlemsstat til at præstere en audiovisuel medietjeneste, faktisk udøver en sådan kontrol, selv om selskabet har uddelegeret — med mulighed for yderligere uddelegering — gennemførelsen og produktionen af alle tjenestens egne programmer, den eksterne kommunikation og tjenesteydelser inden for finans, jura, personaleforvaltning, forvaltning af infrastrukturer og andre tjenesteydelser vedrørende personale til et selskab med hjemsted i en anden medlemsstat mod betaling af et ubestemt beløb svarende til den samlede omsætning på reklamer i forbindelse med tjenestens udsendelser, og selv om det fremgår, at det er på dette selskabs hjemsted, at der træffes beslutning om og sker gennemførelse af programsammensætningen, eventuelle fjernelser fra programmet og ændringer af programfladen på grund af aktuelle begivenheder?
   
      (1)  Rådets direktiv 89/552/EØF af 3.10.1989 om samordning af visse love og administrative bestemmelser i medlemsstaterne vedrørende udøvelse af tv-radiospredningsvirksomhed (EFT L 298, s. 23).